
1) Mai singur 


Mai singur, 
decât Lumina Divină, 
pe care-am pierdut-o, 
pe strada Ochilor tăi, 
nici întunericul, 

Paşilor mei, 
nu mai poate fi, 
mai singur, 
atunci când calcă, 
peste podeaua roasă, 
de Patimile Orizontului, 
furat de fiecare dată, 
de eternitatea Clipei, 
la care se răsteşte, 
un Calendar ros de Dorul, 
care ne mai caută şi acum, 
Destinul prăfuit, 
mai singur, 
decât întreaga Lume, 
promisă de Creatorul, 
ce doarme beat, 

inconştient, 

prin şanţurile frunţii, 

unei Zile, 

care nu ne-a mai fost dată, 

să o trăim, 

niciodată. 

2) Ne incendia în tăcere 


Ne-am lovit, 
de cometa unui Destin, 
care ne incendia în tăcere, 
întregul Univers, 
pe care Creatorul, 

l-ar 11 clădit treaptă cu treaptă de Iubire, 
numai pentru noi, 
ştiind că într-o zi, 
vom deveni, 

una dintre stelele cele mai iubite, 
ale Lui, 

luminându-i gândurile Eternităţii, 
cu Dragostea noastră. 

3) De pe bolta Inimilor 


Ţi-am urmat Eternitatea, 
simţindu-i Lumina Divină, 
care-ţi curgea, 

prin venele Paşilor Infinitului, 
atât de plini, 

de Pasiunea Dumnezeului, 
unei Iubiri, 

care stătea îngheţată şi uitată, 
printre cotloanele Universului, 
până când ai respirat pentru prima dată, 
aerul Existenţei, 

Iluziilor Vieţii şi Morţii, 

care au dezgheţat-o pentru totdeauna, 

udând cu stropii ei, 

florile de gheaţă, 

puse la mormintele Cuvintelor. 

4) Ne-a fost dat 


Mai singur, 

fără de Singurătatea care m-a părăsit, 
nu poate fi Nimeni, 
atât de pierdut, 
de Pierderea care rătăceşte, 
pe valurile dezlănţuite ale Destinelor, 
din care Iluziile Fericirii, 
şi-au croit veşminte, 
din stofa mucegăită a Morţii, 
unui Cuvânt, 
sub streaşină căruia, 
am fi dorit să ne ascundem, 

Adevărul călcat de paşii, 

Conştiinţei, 
unei Iubiri avortate, 
de Păcatul Originar, 
pe aripile căruia, 
ne-a fost dat să zburăm, 
spre noi înşine. 

5) Viitorul Iluziilor Fericirii 


Aşteptam ca Soarele Destinului, 
să ne spele, 

Oceanul greu şi murdar, 
de Lacrimile Iluziilor Vieţii şi Morţii, 
aprinse în Privirile zbuciumate ale Clipelor, 
care şi-au pierdut Eternitatea, 
pe ţărmul deznădăjduit al Zilei, 
din care Amintirea, 
şi-a sculptat statuia unui Timp, 
care nu seamănă, 

cu nici una dintre Speranţele noastre, 
ale căror Gene, 

ar fi trebuit să le ducă mai departe, 

Viitorul Iluziilor Fericirii. 

6) Sângele Viselor 


De ce ne-a trebuit atât de mult, 
să înţelegem, 

că ne-am născut Rugurile Vii, 
pe care să ardă Timpul, 
mistuindu-se în flăcările Speranţelor, 
pentru totdeauna, 

spre a rămâne risipit în Eternitatea, 

Unui Dumnezeu, 

care ni se va scurge la nesfârşit, 

prin venele Iluziilor Existenţei, 

ce ne îmbrăţişează cu Sângele Viselor, 

Iubirea, 

pentru a Lumina Divin, 

Nefiinţa, 

care va respira, 

undeva-cândva, 

în Lumea vreunei Amintiri, 

care nu ne va mai aparţine nouă, 

Niciodată. 

7) Noapte Bună 


Câtă iarbă de Promisiuni, 
a ruginit, 

pe Orizonturile Viselor, 
cu care ne înveleam, 

Dorinţele, 
spunându-le, 
de fiecare dată 
Iluziilor Vieţii şi Morţii, 

Noapte Bună, 

ca să se odihnească liniştite, 
sub plapuma opacă şi fierbinte, 
a Deşertăciunii, 
care ţâşnea neprihănită, 
prin venele Destinului nostru, 
fără să ştim că-i dăruiam astfel, 
Timpul, 

îmbrăţişând un Viitor, 
care se înstrăina mereu de noi, 
ucigându-ne fiecare Clipă, 

prin care treceam, 
la fel de neobservaţi, 
pe cât de nevăzută ne era, 

Moartea, 

care ne aştepta cuminte şi tăcută, 
după ce i-am dat Viaţă, 
la colţul străzii cu nume de Destin. 

8) Atât de naufragiaţi 


Eram mai multă Singurătate, 

decât Iluzia propriei noastre Existenţe, 

care ni se destrăbăla, 

cu Eternităţile Clipelor, 

lovindu-le peste fruntea plină de sudoare, 

a Unui Timp, 

pe care nicio Naştere de Amănunte, 
nu şi l-ar fi dorit, 

să călăuzească Destinul Iluziei Morţii, 

numai pentru noi, 

cei atât de naufragiaţi, 

pe propriile valuri de sânge, 

ale Apusurilor Sentimentale, 

în care ne înecaserăm pentru totdeauna, 

Viitorul. 

9) Statui de Cuvinte 


Ne-am pierdut, 
atât de demult, 
de Vremurile Privirilor, 
încât am devenit, 

Statui de Cuvinte, 

şlefuite de furtunile Uitării, 

la margine de Iubire, 

pentru a străjui pieţele de Amintiri, 

care încă ne mai caută, 

tăcute şi resemnate, 

pe tejghelele Destinelor, 

unde s-ar putea să apărem într-o zi, 

puşi la vânzare, 

de noi înşine. 

10) în Sângele Stelelor de Cuvinte 


Ne scăldam, 

în Sângele Stelelor de Cuvinte, 
ce lăcrimau sub greutatea apăsătoare, 
a Iluziilor Existenţei, 
care le tăiau elanul, 
de a sări peste Infintul, 
pierdut adânc, 

în Labirintul secătuit de Speranţe, 
rătăcite prin Diamantul neşlefuit, 
al Iubirii, 

pe care am fi dorit să-l legăm, 

de verigheta Patimilor noastre, 

atunci când Zorii însângeraţi ai Cuvintelor, 

încă mai credeau în Lumea, 

fără cimitire de Destine, 

unde să ne pierdem printre cavouri, 

de Clipe. 

11) în Timpul nostru etern 


Pleiade de zâmbete, 

cad peste stelele căzătoare ale Amintirii, 

strivindu-le cu corpolenţa suferinţei, 

prelinsă din seva unui Univers, 

bolnav de iubirea, 

acelui Dumnezeu, 

care ne-a promis că va reveni, 

undeva-cândva, 

şi-n gara Destinului, 

Iluziilor Existenţei, 
ale căror fărâme au hrănit, 

Răsărituri întregi, 

Deşertăciunea, 

pe buzele îngheţate ale unui Cuvânt, 
în care credeam că ne vom regăsi, 
Nemurirea, 

naufragiată în Timpul nostru, 
etern. 

12) Mai încolo de Infinit 


Credeam, 

până mai încolo de Infinit, 
în noi, 

cei dezbrăcaţi, 
prin prăpăstiile Privirilor, 
de Lumina Divină a Iubirii, 
care ne-a lăsat să cădem la nesfârşit, 
în noi înşine, 
până când am înţeles, 
că sensul Iluziilor Existenţei, 
este Menirea de a rămâne împreună, 
indiferent cât de mult urci sau cobori, 
pe scările reci şi insalubre ale Timpului, 
ce par a rămâne mereu necălcate, 
de paşii Cuvintelor, 
de dinaintea acestei Lumi, 
în care ne-am regăsit Zborul, 
ce nu se va sfârşi niciodată, 
pe genele vreunui Orizont, 
plictisit şi străin, 
de tot ce înseamnă, 

Adevăr Absolut, 
al Fericirii. 

13) Zale de Clipe 


Munţi de Promisiuni, 
rănesc Depărtările însângerate, 
ale Iluziilor Existenţei, 
pe care navigăm fără Sens, 
hrănindu-ne Deşertăciunea, 
Zalelor de Clipe, 
ce par a rugini, 
mai demult decât Vremea, 
pe Inimile noastre, 
care se mai cred şi acum, 
apărate de răceala Armurii, 
unei Amintiri, 
în care ni s-au încarnat, 

Zalele Clipelor, 
atunci, 

când până şi Visele, 
mai sperau, 

că vom rămâne împreună. 

14) Ţi-am întrebat Gândurile 


Nu cred să fi întrebat, 

Cuvântul Facerii vreodată, 
dacă Moartea doare, 
sau Viaţa cunoaşte, 
dacă Ochii chiar văd, 
sau Libertatea poate însemna încătuşare, 
printre Iluziile Existenţei? 

Cu siguranţă am alunecat, 
pe talpa Iadului, 
ce a strivit Iubirea, 
atunci când Depărtările, 
spălau faţa roasă a Timpului, 
cu prosopul Amintirilor, 
naufragiate pe lacrimile Adevărului Absolut, 
fără de început sau sfârşit, 
ale Uitării. 

15) în zadar 


Aripi de Regrete, 

ni se înalţă peste steaua Destinului, 

ştergând praful Iubirii, 

atâta cât a mai rămas, 

de la roţile Iluziilor Vieţii şi Morţii, 

peste pleoapele grele de plumb, 

ale Viitorului, 

a cărui pătură de Fericire, 

pare că nu ne mai încape, 

şi oricât de mult, 

ne-am dori, 

să ne mai învelim Paşii obosiţi, 
dârdâind de frigul Indiferenţei, 
pe buzele Cuvântului abătut al Iubirii, 
este în zadar. 

16) Stele de Clipe 


Ţi-am spus de nenumărate ori, 

cât de multe Stele de Clipe, 

se nasc peste Cimitirul acestei Lumi, 

al Deşertăciunii Iluziilor Existenţei, 

pentru a fi stinse, 

pentru totdeauna, 

în corpul lipsit de Iubire, 

al Focului Sacru, 

din inima unui Dumnezeu, 

atât de rece, 

încât n-aş fi crezut vreodată, 

că suflul Privirii tale, 

să stingă gheaţa încătuşată din El, 

transformându-L în Apa Vieţii, 

pe care am îmbrăţişat-o pentru totdeauna, 

potolindu-mi setea, 

cu un întreg Univers al Iubirii, 

ce a devenit, 

icoana chipului tău, 

înstelat pentru Eternitate, 

cu atât de multe Clipe, 

strânse-n diadema Infintului, 

pe care am aşezat-o definitiv, 

pe fruntea unicei noastre Stele a Destinului, 

care va lumina Viitorul, 

altor şi altor, 

Iubiri, 

pentru Totdeauna. 

17) Lumea de Apoi a Viselor 


Rispit, 

printre gânduri veştejite, 
ce foşnesc, 
la tălpile Destinului, 
în drumul către Moarte, 
mă închin Zilei, 
pe care nu o voi cunoaşte, 
niciodată, 
sub acest Soare, 
care nu-mi va mai aparţine, 
suflării Luminii Divine din mine, 
fiindu-mi furat, 
de Lumea de Apoi a Viselor, 
în care credeam undeva - cândva, 
ca fiind, 
o Iubire, 

pe care nu o voi putea pierde, 
niciodată. 

18) Dincolo de orice Timp 


Renegat de Nemărginire, 
Cuvântul ni s-a întrupat, 
în adâncul Privirilor, 
zugrăvindu-ne Nesfârşirea, 
pe faţa neprihănită a Iubirii, 
care s-a tatuat astfel, 
cu Iluzia Vieţii şi Morţii, 
fără să ştie, 
numai pentru noi, 
de-atât de multă dragoste, 
cei care, 
am fost obligaţi, 
să ne ascundem, 
în Eternitatea Clipei, 
pentru a străluci, 
şi azi, 

în steaua căzătoare, 
care s-a stins de atât de demult, 
încât şi acum mai cade, 
alături de Lumina ei Divină, 
Dincolo de orice Timp, 
alergând peste spaţiile nenăscute, 
ale Uitării, 
însufleţindu-le. 

19) Peste zăpezile Lacrimilor 


Atât de multă Uitare, 
ninge, 

peste zăpezile Lacrimilor, 
din depărtările Gândurilor noastre, 
încât ni s-au înzăpezit, 
toate Cuvintele, 
ce-ar fi trebuit, 

să ne aducă Libertatea de a fi, 
Inima unei Iubiri, 
care să bată, 

îndeajuns de puternic Timpul, 
încât să-l alunge, 
din braţele Eternităţii, 
ce-1 credea până acum, 
a fi puntea, 

dintre Viaţa Veşnică şi Fericire. 

20) Mărunţiş neînsemnat 


Ştiam încă de atunci, 
când am încercat, 
să mutăm Adevărul Absolut, 
din ochii îngheţaţi ai zăpezilor de Clipe, 
că vom deveni, 
un Mărunţiş neînsemnat, 
purtat prin buzunarele rupte de Sentimente, 
ale Dumnezeului Destinului nostru, 
care nu va mai avea ce să cumpere cu el, 
la această oră târzie din noaptea Gândirii, 
unde sunt deschise doar crâşmele de Vise, 
extrem de scumpe, 
pentru un biet Creator, 
care nu s-a gândit, 
că va întârzia atât de mult, 
faţă de Ora Morţii, 
de noi înşine. 

21) Pe drumurile fără de întoarcere 


Ziduri de cremene, 
ale Iluziilor Existenţei, 
ne înveşmântă Clipele, 
apărându-le de frigul, 
a ceea ce suntem, 
sau am putea fi, 
în Viaţă sau Moarte, 

Iubire sau Adevăr, 
motiv pentru care vom întârzia, 
de fiecare dată, 
la întâlnirea, 

cu Dumnezeul Luminii Divine, 
din noi înşine, 

care vom rămâne mereu pierduţi, 
pe drumurile fără de întoarcere, 
ale Deşertăciunii. 

22) Ora Zorilor 


Să nu-mi spui că, 

Cuvântul nu doare, 
sau Moartea nu uită, 
de Veşnicia Iubirii?, 
sau de Ceasurile, 
stricate şi ruginte, 
ale Toamnelor?, 
din privirile Adevărurilor, 
care ar da orice, 
să repare şi să lustruiască, 

Iluziile Existenţei, 
pentru a le atârna, 
pe Orizonturile, 

ce încă-şi caută rătăcite Ora Zorilor, 
care le-ar putea aduce, 
la Lumina Divină a Iubirii, 
înapoi, 
din Noaptea, 
în care ne-am pierdut, 

Nesfârşirea. 

23) înecaţi cu Iluziile Adevărului 


N-am înţeles, 
de ce Destinul, 
îşi îneacă Existenţa, 
în adâncurile Lacrimilor, 
ce-au devenit rouă Zorilor, 
unei Lumi a Iluziilor Vieţii, 
din care nu înţelegem, 
decât Moartea sau Iubirea, 
prea târziu de fiecare dată, 
oricât de mult, 
ne dorim să învăţăm, 
a fi fericiţi, 

rezemaţi de gardurile reci şi ruginite, 

ale Timpului, 

care nu ne lasă niciodată, 

să trecem dincolo, 

de Paradisul sau Infernul, 

Icoanei, 

la care ne rugăm plini de speranţe, 
să mai putem plânge, 
odată cu ea, 
pentru a sfârşi înecaţi, 
cu Iluziile Adevărului. 

24) Oasele Amintirii 

Dincolo de mine, 
eram noi, 

până la tălpile Eternităţii, 
pe care ni le înnodam, 
cât mai strâns, 
de încheieturile Privirilor, 
fiindu-ne teamă, 
ca acestea, 
să nu ne alunece, 
pe gheaţa rece şi insensibilă, 
pe care şi-a rupt oasele, 
Amintirea. 

25) Biblia Iubirii 


Câte Regrete, 

să fi plouat peste Iluzia Existenţei, 
încât a fost obligat Dumnezeu, 
să-şi tipărească, 

la lumina stelelor atâtor Destine, 
Biblia Iubirii, 

unica ce a reuşit cu adevărat, 
să ridice, 

Bisericile Eternităţii, 
la zidurile cărora, 
să se închine, 

Adevărul Absolut, 
din zăpada căruia, 
ne-am răcorit, 

Cuvântul, 

atât de înfierbântat uneori, 
de Moarte. 

26) Icoana Zâmbetului 


Niciodată, 

n-am întrebat Destinul, 
de ce-am dorit, 
să-ţi şterg praful, 
de pe Icoana Zâmbetului, 
din Privirea ta, 

suflând aerul cald al Zilelor mele, 
peste nesfârşirea ta, 
care se curăţa, 

de ceaţa prafului unui Trecut, 
al Singurătăţii, 
mai vechi decât Timpul, 
care s-a hrănit până atunci, 
cu toate stelele căzătoare, 
ale Destinelor noastre, 
din alte şi alte Existenţe, 
unde ne căutam şi atunci, 
unul pe altul. 

27) Să rămână mereu 


Dacă Dumnezeu, 
n-ar fi refuzat Viaţa, 
la masa Fericirii, 
cu siguranţă că Moartea, 
ar fi devenit, 

stăpâna absolută a Iubirii, 
din cărămizile căreia, 
n-am mai fi reuşit, 
să ne înălţăm vreodată, 

Biserica Simţămintelor, 

din care să ne cioplim altarul, 

propriei noastre existenţe, 

la care să ne rugăm Eternitatea Clipei, 

să rămână mereu, 

alături de noi, 

pentru totdeauna, 

împreună. 

28) Nu mai avea nimic de spus 


Cu gândurile rupte-n coate, 
mă furişez prin tranşeele Existenţei, 
încercând să nu fiu rănit, 
de schijele Neşanselor, 
a căror punte s-a prăbuşit, 
peste adâncurile Zilelor noastre, 
în care ne-am înecat Privirile, 
ce ne-au mistuit, 
cu Focul Sacru al Iubirii, 

Visele, 

răstignite de Viaţă, 
în cimitirul de Cuvinte, 
care nu mai aveau nimic de spus, 
pentru nici unul dintre noi. 

29) Ca şi cum ar fi 


Aripi grele gata să nască Furtuni, 
se-nghesuie, 

la uşile zăvorâte ale Cuvintelor, 
lovindu-le cu toată puterea, 
preţurilor scăzute sau ridicate, 
ale Iluziilor Existenţei, 
sperând că vor reuşi în cele din urmă, 
să le cumpere, 
cu cel puţin, 

câte un simplu Zâmbet de Cheie, 
care să le întredeschidă, 
o fărâmă de Lumină Divină, 
către o altă Lume, 
unde Stelele Destinelor, 
nu se mai dezechilibrează, 
de pe scara Iubirii, 
pentru a cădea, 
în golul de dincolo de noi, 
unde ajungem să rătăcim, 
pe la porţile Morţii, 
ca şi cum ar fi Viaţă. 

30) Până dincolo de Timp 


Valuri de sânge, 
îneacă Orizontul hemoragie, 
cu Speranţele unei noi Zile, 
ce tocmai a evadat, 
din ospiciul Iluziilor Vieţii şi Morţii, 
pe care ni l-a clădit Lumea, 
pentru a-1 oferi cadou, 

Fericirii, 

pe care o cumpărăm atât de rar, 
cu puţinele monede de Clipe, 
pe care le primim în dar, 
de la Orgoliile Destinelor, 
pline de invidie şi otravă, 
pe Astrul nemuritor, 
ai unei Iubiri, 
care ne aşteaptă, 
pentru a fi, 

până dincolo de Timp, 
împreună. 

31) Prin Urmele Paşilor de Vânt 


Eram mai multă Lumină Divină, 
decât întuneric, 
dar degeaba, 

dacă ne înecam Destinul Iluziilor Existenţei, 
prin Unnele Paşilor de Vânt, 
ai pletelor de Zile încâlcite, 
răsfirate pe orizontul Privirilor, 
atât de zdrenţuite, 
ale Timpului, 
încât ne-am pierdut, 

Fericirea, 

mereu rătăcită, 

şi tăinuită, 

printre vise deşarte, 

fără să o mai regăsim vreodată, 

la tâmplele arse de dor, 

ale Răsăriturilor Singurătăţii noastre. 

32) Obligat să tacă 


Dacă-aş putea să-ţi dăruiesc Regăsirea, 
fără să devin Uitare veştejită, 
care curge, 

prin nervurile frunzelor ruginite, 
ale Clipelor, 

din sângele prelins pe buzele Cuvântului, 

obligat să tacă, 

atunci când strigă în surdină, 

printre Iluziile Existenţei, 

cât de mult a iubit Dumnezeu această Lume, 

atât de înstrăinată, 

până şi de Străinul Subconştientului nostru, 
încât catedralele sunt clădite de Moarte şi Disperare, 
şi nicidecum de Viaţă şi împlinire. 

33) Frigul Regretelor 


Viaţa devine adevărată, 
doar în faţa Cunoaşterii, 
precum Iubirea, 
înaintea întregului Univers, 
despre care ştim de fiecare dată, 
cât de mult ar trebui să mai simţim, 
din strălucirea Eternităţii, 
pe care Timpul o ţese, 
făurind neobosit, 
pânza Morţii, 

care să ne apere de Frigul Regretelor, 
atunci când Viitorul ne va îngheţa, 
Urma, 

ce va deveni unica noastră Amintire, 
oglindită în lacul unei alte Existenţe. 


42 



SORIN CERIN 
-MAI SINGUR- 

-poeme filosofice- 


34) într-o icoană a Iubirii 


Lacrimi de rouă, 

mistuiesc Zilele florilor de gheaţă ale Vieţilor, 
ce-şi vor desena Iluziile Existenţei, 
pe ferestrele îngheţate ale Cuvintelor, 
din care urmează să ne clădim Viitorul, 
cu fiecare oftat al unei Speranţe, 
sau poate cu îndoiala care se va prelinge, 
pe Geamul opac şi zgâriat de Suferinţe, 
al propriilor noastre Sentimente, 
pe care dorim atât de mult să le înrămăm, 
într-o Icoană a Iubirii, 
încât îl ştergem de fiecare dată, 
cu rugăciunile strigate în tăcere, 
către un Dumnezeu atât de străin de noi, 
încât aproape că-i simţim mânia, 
dar şi mâna Destinului, 
de fiecare dată, 
cum încearcă să ne spargă, 
sticla din ce în ce mai mată a icoanei, 

propriei noastre Iubiri, 
în cioburi cât mai tăioase de Clipe, 
care să se piardă în pustietatea, 
Eternităţii şi Singurătăţii, 
tăind tălpile şi aşa însângerate, 
ale Timpului, 

care nu mai are ce face cu noi. 

35) împărăteasă a Clipei Eternităţii 


Ai făcut pană, 
pe strada Vieţii mele, 
oprindu-te la poarta, 

Sensului, 
care m-a zămislit, 
pentru a deveni, 
roata Focului Sacru, 
care se învârte, 
ameţindu-ţi Destinul, 
spre a fi dus, 
în palatul de cleştar, 
al Singurătăţii noastre de până atunci, 
ca să te încoronez, 
împărăteasă a Clipei Eternităţii, 
pe care o vom apăra împreună, 
de toate urgiile Iluziilor Existenţei, 
care ne-ar putea destrăma, 
imperiul fără de frontiere, 
al Iubirii. 

36) Pe bolta Nesfârşirii 


Giulgiu de Lumină Divină, 
înveleşte-mi Existenţa, 
cu sufletul inimii tale, 
din Privirea fără de sfârşit, 
a Cuvântului Iubire, 
pe care ni l-a rostit Cerul, 
în timp ce zbura, 
pe Steaua Destinului, 
Iluziilor Existenţei, 
îndrăgostite, 
de Viitorul nostru, 
scris pentru totdeauna, 
pe bolta unei Nesfârşiri, 
a Nimănui. 


46 



SORIN CERIN 
-MAI SINGUR- 

-poeme filosofice- 


37) Când ne-am privit Nesfârşirea 


Mă-ndrept rătăcit, 
către mine însumi, 
rănindu-mi, 

Străinul Subconştient al Adevărului Absolut, 
cu întrebările pe care mi le pun mereu, 
despre Moarte şi Dragoste, 
neştiind că Eternitatea, 
va fi cea a cărei Viaţă de Apoi, 
va reda pentru totdeauna, 
suflul Existenţei, 
din paşii fără de urme, 
ai Destinului unei Iubiri, 
în care ni s-ar fi întrupat, 

Dumnezeul pe care l-am întâlnit, 
pentru prima oară, 
atunci când ne-am privit, 
împreună, 

Nesfârşirea. 

38) Speranţă văduvă 


Refuz să cred, 

în stelele căzătoare, 

ale întunericului unei Singurătăţi, 

care spală în fiecare dimineaţă, 

feţele transpirate de rouă uitării, 

a Iluziilor Vieţii şi Morţii, 

în care ne-am încarnat, 

Destinele, 

pentru a învăţa să alergăm, 
la maratonul Clipelor, 
pe frunţile cărora, 
de fiecare dată, 
cădem sfârşiţi, 
prin Cimitirele de Vise, 
unde mai vine uneori, 
câte o Speranţă văduvă, 
să se roage, 

unui Dumnezeu al Iubirii Nimănui, 
pentru Fericire şi Prosperitate. 

39) Să intre razele Zâmbetului 

Visez, 

printre buruieni de Amintiri, 

udate de Apa Uitării, 

să crească peste florile de gheaţă, 

pe care le-am cules, 

undeva-cândva, 

din grădina Ferestrei, 

Iubirii noastre, 
care s-a spart, 

sub greutatea Timpului gelos, 
pe transparenţa şi claritatea, 
Hazardului, 

atunci când se deschidea, 

Fericirii, 

lăsând să intre razele Zâmbetului, 
printre inimile reci ale Cuvintelor, 
care tocmai începeau, 
să se dezmorţească, 
aducând Primăvara senină, 
ce părea eternă, 
în Privirile noastre. 

40) Nehotărâre atunci când traversez 


Aştept paşii Destinului, 
să-mi calce apăsat, 

Nehotărârea, 
când traversez, 

podul Iluziilor Vieţii şi Fericirii, 
de peste fluviul unei Iubiri, 
în care mi-e teamă, 
să nu mă înec, 

ademenit de cântecele de sirenă, 
ale întâlnirii, 

la care nu va lipsi niciodată, 
Iluzia Morţii, 

să ne desfete până în ultima Zi, 
Soarta. 

41) Cât timp vor dăinui Iluziile Morţii 


Nu l-am întrebat, 
niciodată pe Dumnezeu, 
de ce ne-a îmbătat, 
cu Iluziile Fericirii, 
ştiind că nu avem voie să le bem, 
decât atunci când, 
suntem bolnavi de Iubirea, 
pe care atât de puţini o trăim cu adevărat, 
o boală de care nici El, 
nu este străin, 
odată ce se doreşte, 
a fi identificat cu Ea, 
pentru a putea zămisli Lumea, 
a cărei imagine reală, 
nu ne este dat să o cunoaştem, 
cât timp vor dăinui Iluziile Morţii, 
care ne-au întrupat Viaţa. 

42) Cerul înstelat al Libertăţii 


Ziduri de cremene, 
lovite de Clipe, 
scânteiază, 

aprinzându-ne Cerul înstelat al Libertăţii, 
unei Iubiri, 

datoare Iluziilor Existenţei, 
fără să se întrebe vreodată, 
de ce nu există şi Adevăr Absolut, 
în această Lume a Păcatului Originar, 
clădită de cărămizile mucegăite, 
ale Iluziilor Vieţii şi Morţii, 
care ne ocrotesc, 

Suferinţa, 

de Stelele altor Destine, 
pe aripile cărora am putea zbura, 
spre noi înşine. 

43) Regatul Eternităţii 


După ce am băut, 
cerul viselor tale, 
eram atât de beat de tine, 
încât am căzut prin şanţurile unor Cuvinte, 
fără să reuşesc să mă ridic, 
ţinându-mă cu tărie, 
de cârligul unui semn de întrebare, 
care zăcea ruginit de dincolo de orice înţeles, 
înfipt de dinainte de a fi Lumea, 
în stânca inimii unei Iubiri, 
care ne aştepta să ne căţărăm, 
pe înălţimile sale tăioase, 
pe care creşte din abundenţă, 
muşchiul neted, alunecos şi umed, 
al Destinului, 
pe care suntem obligaţi, 
să păşim, 

pentru a trece de porţile Adevărului Absolut, 
a ceea ce suntem, 
doi Străini, 

care-şi caută Regatul Eternităţii. 

44) Preţul unei nopţi a Vieţii 

Risipit prin praful stelar, 
al Iluziilor Existenţei, 
m-am învelit în mantaua Simţirii, 
atât de frig mi s-a făcut, 
de Iubire, 

Adevăr şi Fericire, 
încât am rătăcit, 
pe străzile pustii ale Destinelor, 
încercând să mă cazez, 
la unul dintre ele, 
dar oricât le-am întrebat, 
nu vroiau să-mi spună, 
preţul unei nopţi a Vieţii, 
în camerele lor insalubre, 
şi pline de mucegaiul Cunoaşterii, 
de unde urma să mă trezesc, 
obligatoriu, 

cu şcoala vieţii învăţată, 
pentru a trece cât mai pregătit, 
pragul noii zile a Morţii, 
de mine însumi. 

45) Cuvântul în care ne-am pierdut 


Depărtările, 

însingurate, 

ale Lacrimilor, 

strivesc pălmile Viitorului, 

ce vor să împingă cu tărie, 

porţile Amintirilor, 

dincolo de altarele Regretelor, 

care se închină, 

Stelei Destinului nostru, 
rugându-1 amarnic, 
în inimile Zorilor, 
apuşi de dinainte de a ne naşte, 
pe străzile Deşertăciunilor acestei Lumi, 
atât de însetată de Iubire, 
să ne mai lase, 
o Clipă de Eternitate, 

Cuvântul în care ne-am pierdut, 
conştienţi fiind, 
de trecerea unui Timp, 

înfometat, 

de fiecare firimitură, 
de Suflare, 
în gara, 

unde n-ar trebui, 
să mai oprească niciodată, 
Moartea. 

46) Biserica Sufletelor Pereche 


Scrisori singure, 
îşi aşteaptă răstignite, 
pe drumurile rătăcite ale Zilelor, 
Destinele, 
sub flăcările cărora, 
şi-ar putea apăra de ploile Anilor, 
literele de foc ale Iubirii, 
care să le încolţească, 
prin Bisericile Sufletelor, 
la altarele cărora încă mai speră, 
să-şi ţină de mâna Divinităţii, 

Sufletele Pereche, 
care să ne scrie, 

pe hârtia trupurilor noastre de scrisori, 
ce ard mistuindu-se, 
răvăşite de speranţe, 

Cuvintele pline de jar, 
ale Zorilor Iubirii, 
care răsar, 

peste frunţile Gândurilor, 
prin cutele cărora să se scurgă, 
nectarul sfânt şi cristalin al Apei Vieţii, 
pe care să o împartă, 
fericite, 


57 



SORIN CERIN 
-MAI SINGUR- 

-poeme filosofice- 

prin maternităţile însetate ale Viitorului, 
scriind noi rânduri, 
ale altor şi altor pagini de vise, 
ce vor deveni adevărate cărţi, 
ale istoriilor unor Amintiri, 
pline de Iluzii ale Vieţii şi Morţii, 
ce vor zace păzite, 

de umezeala rece şi insensibilă a Uitării, 
prin ungherele Sufletului unei Stele, 
a cărei Lacrimă de dor, 
nu va reuşi nici măcar să cadă, 
odată cu Ea, 

ştiind că nimeni nu va reuşi vreodată, 
să afle, 

că această Lacrimă eram Noi, 
care ne prelingem spre Eternitate, 
pe faţa Dumnezeului, 
la a cărui Icoană a Iubirii, 
ne-am rugat mereu, 
unul altuia, 

într-o Biserică a Sufletelor Pereche, 
care nu mai este, 
mai demult decât, 

Timpul, 
ce ne-a pierdut, 

printre mărgelele Clipelor Deşertăciunii, 

la care se roagă mereu, 

înşiruindu-le, 

crezând că ne va găsi, 

vreodată, 

dar în zadar. 


58 



SORIN CERIN 
-MAI SINGUR- 

-poeme filosofice- 


47) Zile fără sens 


Flori de lacrimi, 

înmuguresc pe treptele Cuvintelor, 
ce par despletite, 
de orice însemnătate, 
reamintindu-şi mereu, 
primăverile zâmbetelor, 
unei Iubiri, 

a cărei adresă pare a se fi pierdut, 
printre buruienile, 
atâtor întrebări fără răspunsuri, 
încât nicio mână a Destinelor, 
nu ar fi reuşit să le rupă, 
de Viitorul care le udă, 
cu Zilele din ce în ce mai apăsătoare, 
şi fără de sens, 
ale Singurătăţii. 

48) Alunecăm spre Moarte 


Alergăm spre neant, 

mai siguri decât orice Clipă, 

a căresi sens, 

este să poată muri, 

sub ochii Orizonturilor, 

atâtor Iubiri, 

strânse, 

în menghina atât de dureroasă, 

a răsăriturilor şi apusurilor, 

de noi înşine, 

care cad fulguind, 

peste zăpezile lacrimilor de vise, 

pe care alunecăm, 

spre Moarte. 

49) Câte o catedrală a Iubirii 


Petale de amintiri, 

duse de vânturile Pasiuniii, 

ning peste magnoliile Cuvintelor, 

înmugurite din patima Primăverii, 

ochilor tăi, 

de Eternitate, 

care-mi străpunge, 

Străinul Subconştient al Gândurilor, 
prin care încerc să-mi identific Inima, 
care te aşteaptă, 

clădindu-ţi la fiecare bătaie a sa, 
câte o catedrală a Iubirii. 

50) Câteva străzi de Cuvinte 


Rătăcit prin ierburile înalte şi uscate, 
ale Privirilor, 
câtorva străzi de Cuvinte, 
am ales să răspund Zâmbetului pierdut, 
prin aglomeraţia de Stele, 
care-şi aveau prinse, 
în părul razelor de Lumină Divină, 
Destinele, 

care mă înghesuiau atât de tare, 
atunci când vroiam să bat la porţile Iubirii, 
încât nu mai puteam nici să respir, 
aerul tare al înălţimilor ochilor tăi, 
la răsăritul cărora, 
aş fi vrut să fiu de faţă, 
chiar dacă era la o oră imposibilă, 
pentru Iluzia Vieţii şi Morţii mele. 

51) La masa sufletului tău 


M-am aşezat, 
la masa sufletului tău, 
aşteptând să fiu servit, 
cu o porţie clocotită, 
de Iluzie a Vieţii şi Fericirii, 
pe care să o sorb, 

din Zâmbetul Eternităţii Clipei tale, 
până la capătul paharului de cristal, 
al Iubirii, 

pe care să-l păzesc, 
de cutremurele Destinelor, 
ca nu cumva să se spargă, 
şi să ne tăiem Anii, 
în cioburile Zilelor tăioase, 
care să ne despartă pentru totdeauna. 

52) Nemărginirea Iubirii 


Mă ridic, 

din Sângele marilor furtuni, 
ale strămoşilor, 
atâtor Iubiri, 

pentru a naviga pe valurile sale, 
care-mi curge prin venele Destinului, 
înconjurând Eternitatea, 

Ochilor tăi, 
devenind o planetă, 
a Fericirii şi Dragostei, 
a cărei Viaţă, 

depinde de razele Luminii tale Divine, 
care aprinde mereu, 

Lumânarea Focului Sacru al Simţămintelor, 
învingând definitiv, 
întunericul Singurătăţii, 
de noi înşine, 
până când, 

Dumnezeu s-a lovit accidental, 
de sfeşnicul Iluziilor Vieţii şi Morţii, 

în care ardea, 

pentru a cădea abătută, 

sub greutatea pereţilor reci şi plini de igrazie, 

ai întâmplării, 

pentru care am fost sortiţi, 

să redevenim Oameni, 

dezbrăcaţi de aripile de îngeri, 

care ne ajutau să putem zbura, 

peste nemărginirea, 

Iubirii. 

53) Umbrele Cuvintelor 


Străzi însângerate de Apusuri, 
se pierd rătăcite, 
prin Inimile reci şi inerte, 
ale Depărtărilor, 
în care vroiam să evadăm, 
două Umbre mute, 
frânte de flăcările unei Iubiri, 
ce nu reuşea să aprindă, 
zidurile grele şi masive, 
ale Destinelor tăioase, 
care se prăbuşeau, 
peste Umbrele Cuvintelor noastre, 
prin labirinturile cărora, 
ne strigam Neputinţa, 
rostită de Umbrele, 

Iluziilor Vieţii, 

Fericirii, 

Durerii, 

şi Morţii noastre. 

54) Flori de Amintire 


Eram, 

atât de multă primăvară, 

/V A. . 

meat, 

până şi Libertatea începuse, 
să ne invite, 

la dansul Mugurilor unor Cuvinte, 
pe care, 

nu le rostisem încă, 
la ferestrele deschise ale Calendarelor, 
unde ne cântau, 

Serenadele Iluziilor Vieţii, 

Morţii şi Fericirii, 

Clipele, 

care ne fulguiau cu Flori de Amintire, 
Destinul. 

55) La zarurile Orgoliilor 


Valuri de Amintiri, 
sparg Privirile apuse, 
mai demult decât Vremea, 

Clipei, 

din care ne-am clădit, 

Catedrala unei Iubiri, 
la ruinele căreia, 
mai îngenuncheam câteodată, 
căutând altarul Ochilor unei Icoane, 
a Fericirii, 

în care ne pierdeam Destinul, 
hipnotizaţi, 
de Eternitatea lor, 
pe care Timpul, 

a pierdut-o la zarurile Orgoliilor, 
dintre Iluziile Vieţii şi Morţii. 

56) Pe treptele ruinate ale Timpului 


Urme de Umbre, 
clădesc ziduri de Cuvinte, 
dintre mine şi tine, 

Dumnezeu şi Iubire, 

Fericire şi Suferinţă, 
pe treptele ruinate ale Timpului, 
atât de alunecoase, 

încât nici unul dintre paşii Viselor noastre, 

nu reuşesc să le urce, 

oricât de mult şi-ar dori, 

să ajungă la Nesfârşirea Cerurilor, 

a căror Adevăr Absolut, 

fără să ştim, 

ne-a dat Iluziile Vieţii şi Morţii, 
în care putem să ne pierdem, 
atât de uşor, 
unul de altul. 


69 



SORIN CERIN 
-MAI SINGUR- 

-poeme filosofice- 


57) A apărut Singurătatea 


Ni s-au spart cerurile, 

Viselor, 

în nesfârşite cioburi tăioase, 
de Clipe, 

ca să alergăm însângeraţi de Amintiri, 

peste rănile Trecutului nostru, 

pe care nicio tarabă de Speranţe, 

nu vrea să-l vândă, 

vreunui Destin împlinit, 

chiar dacă Iubirea, 

l-ar fi dat pe nimic, 

Iluziilor Vieţii şi Morţii, 
pe care nu le-am cunoscut, 
decât atunci, 
când, 

în Privirile, 

fântânilor secate ale Dorinţelor, 
a apărut Singurătatea. 

58) Locomotiva Iubirii 


Mi-am încheiat nasturii Cuvintelor, 

până la ultima Speranţă, 

ca nu cumva să mă pătrundă, 

frigul vreunei Amintiri, 

care ne-a îngheţat Trecutul, 

în flori de lacrimi, 

prelinse pe fereastra Destinului, 

de la vagoanele, 

Iluziilor Vieţii şi Morţii, 
trase atât de greu, 
de către locomotiva Iubirii, 
condusă spre nicăieri, 
de Dumnezeul căreia îi aparţine, 
şi care se identifică cu ea, 
prin tatuajele, 

pline de ruinele catedralelor, 
pictate cu poveştile de dragoste, 
ale Clipelor Deşertăciunii. 

59) Ploaia de Vise a Iubirii 


Plouă, 

peste Rătăcirea Străinului pierdut din mine, 
prin aglomeraţia stropilor de Gânduri, 
ce-mi spală fruntea Cuvântului, 
care încă te mai ţine, 
de mâna şuvoaielor de Regrete, 
care se preling, 
pe fereastra aburită a Zilei, 
spartă de fantoma Trecutului, 
ce-mi aruncă cu cana ciobită de Dor, 
în cioburile Amintirii, 
ce mi-au mai rămas, 
de la paşii Eternităţii Clipei, 
a cărei Stele, 
care ne era Destin, 
a căzut mai demult decât noi înşine, 
cei ce am devenit Vremea, 
pierdută, 

printre vijeliile de şoapte, 
ascunse prin labirinturile, 
urmelor unui Sărut, 

acum al Nimănui, 
care se pierd, 

printre suspinele Speranţelor, 
fiindcă nu se mai poate întrupa niciodată, 
în Ploaia de Vise a Iubirii, 
sub care ne-am născut, 
îmbrăţişarea unei împliniri. 

60) Rugăciunea Inimii 


Regrete, 

flăcări de rouă uscată, 
pe buzele Cuvintelor fără de glas, 
topesc Zorii fără de sens, 
ai unui Timp, 
care nu mai este al nostru, 
încă de dinainte, 
de a fi Dumnezeul unei Lumi, 
care pare a ne fi uitat, 

Rugăciunea Inimii, 

ce şi-a oprit Eternitatea Clipei, 

din Privirile în care ne-am pierdut, 

Nesfârşirea Iubirii, 

transformată într-un lac de sudoare, 

al unor Dimineţi, 

care nu ne vor mai aparţine, 

Niciodată. 

61) Porţile Eternităţii 


Am îmbrăcat cămaşa neagră, 
a Uitării, 

peste pieptul Cuvintelor, 
care se scurgeau, 
în adevărate fluvii, 
ce ne înecau Viitorul, 
prin cutele fără de sens, 
ale Norocului, 

de pe fruntea abătută a Timpului, 
ce-şi duse palma Eternităţii, 
la tâmplele Amintirii, 
care ne fulguia cu Dorul ei, 

Unnele paşilor Iluziilor Vieţii şi Morţii, 
ce ne îmbrăţişau Destinul, 
ce încărunţise la tălpile Iubirii, 
până când ni s-au deschis porţile Eternităţii, 
dintr-un cimitir al Prezentului. 

62) Aglomeraţia de Vise 


Paşii încâlciţi de firele Destinelor, 
îşi poartă cu resemnare, 

Nodurile Iluziilor Vieţii şi ale Morţii, 
la cravatele prea strânse de fiecare dată, 
ale Cuvintelor, 
ce vor să spânzure, 

gâtul mereu inflamat al unei Existenţe, 

care refuză să se trateze, 

prin catedralele abătute şi rătăcite ale Inimilor, 

unor Zâmbete descompuse, 

de aglomeraţia de Vise, 

care se calcă unele pe altele, 

pe propriii Paşi ai Deşertăciunii, 

din care ne-a fost plămădită, 

Fericirea. 

63) Lacrima Regăsirii 


Părăsit, 
de Virgulele, 

ale căror palate de împotriviri, 
mă fereau, 

de furtunile apocaliptice ale Amintirilor, 
m-am trezit, 
dintr-odată aruncat, 
pe strada unei Iubiri interzise, 
de flăcările absurde al unui Trecut, 
pe jarul căruia, 
mi se descompun Cuvintele, 
şi acum, 

într-o ploaie de foc, 

a Regretelor, 

care-mi topeşte, 

până şi Lacrima Regăsirii. 

64) Sufletul meu 


Nu mă ploua, 

Iubire, 

cu zborul stropilor Zilelor tale, 

până nu voi fi sigur, 

că voi învăţa să înot, 

peste valurile Nesfârşirii, 

ce-mi vor deveni ziduri de Regăsire, 

ai catedralei sufletului meu, 

care-şi va căuta mereu, 

icoană în Cuvintele tale, 

până când voi învăţa să îngenunchez, 

în rugăciunea inimii mele, 

la tălpile tale, 

de jar nestins, 

adus din Focul Sacru, 

al Eternităţii unei Clipe, 

a cărei Stele, 

vreau să devină, 

Destinul meu, 
iar tu, 

Iubire, 
sufletul meu. 


78 



SORIN CERIN 
-MAI SINGUR- 

-poeme filosofice- 


65) Sfinţii Viselor 


Rătăcit, 

printre furtunile Amintirilor, 
cad troienit, 
de Cuvintele Clipelor, 
care mă ning, 

cu suflarea lor atât de aprinsă, 
încât mi-au incendiat, 
până şi Inima Dorului, 
unicul care nu s-a putut şterge, 
din icoana Iubirii, 
la care ne-am rugat, 
undeva-cândva, 
fiindu-ne Dumnezeu, 
acum, 

părăsit până şi de Sfinţii, 
Viselor Sale, 
ce şi-au căutat, 

Paradisuri de împliniri, 

prin alte catedrale ale Iubirii, 
dar nici una dintre acestea, 
oricât de poleită ar fi de Fericire, 
nu va purta voalul Sfinţeniei, 
care ţi l-am dăruit, 
atunci când alergam liberi, 
pe Nesfârşirea Privirilor noastre. 

66) Un singur Semn de întrebare 


M-am înecat, 

în Lacrima Cuvântului, 

încercând, 

să-l ţin departe de prăpastia Despărţirii, 

unde s-a prăbuşit, 

lăsându-ne ca amintire, 

un singur Semn de întrebare, 

ascuns printre zidurile ruinate ale Iubirii, 

ca să ne putem rezema, 

Destinul, 

pe sufletul său întrebător, 
prin care ne respiram. 

Iluziile Vieţii, 

Fericirii şi Morţii, 

fără să ne mai spunem nimic, 

concret, 

decât, 

că nu ştim încotro ne îndreptăm, 
chiar dacă vedeam limpede, 

Apa murdară a Deşertăciunii, 
ducându-ne către cimitirul Uitării. 

67) Străinii Subconştientului 


Eram, 

atât de multă Lumină Divină, 

încât până şi Străinii Subconştientului nostru, 

s-au iubit, 

spălându-şi feţele Fericirii, 
cu lacrimile Adevărului Absolut, 
care ne lumina Destinul, 
într-un dans al Eternităţii Privirilor, 
în care ne pierdeam, 
cu totul, 

până şi Iluziile Vieţii şi Morţii, 
cărora trebuia să le plătim chiria, 
atât de scumpă, 
în Clipe, 

datorată acestei Existenţe, 
până când am rămas, 
fără de Timp, 
prin buzunarele Viselor, 
fiind daţi afară, 
pentru totdeauna, 
din noi înşine. 

68) Ţărâna care ne-a plămădit 


Urme, 

apăsate-n zăpada Iubirii, 
de frunzele Gândurilor ruginite, 
zămislite de dansul Iluziilor Vieţii şi Morţii, 
pe scena ponosită a Amintirilor, 
care ne-au întrupat, 

Sentimentele, 
atâtor Vise, 

încât Ţărâna care ne-a plămădit, 
nu mai putea să le ducă, 
pe masa olarului, 
propriilor noastre Regăsiri, 
din care să întremeze, 
cana Speranţelor, 
din care să ne bem Apa Vieţii, 
care să ne ţină de sete, 
până şi în Lumea de Apoi, 
a Nesfârşirii noastre. 

69) Zile condamnate 

Sănii de vorbe-n vânt, 

trag clopotele viselor, 

furate din catedralele minate, 

ale Destinelor, 

prin nămeţii grei şi reci, 

de sfârşit de lume, 

a Privirilor noastre, 

pierdute-n fumul crâşmelor sordide, 

ale Clipelor, 

care nu vor să ne lase să trecem, 
pe tărâmul Etremităţii, 
unei Iubiri, 

care ne-ar fi primit în braţele Paradisului, 
cu toate Zilele condamnate, 
la Iluziile Vieţii, Fericiri, Suferinţei şi Morţii, 
de către un Dumnezeu atât de străin de noi înşine, 
încât până şi strigătul surd, 
al Deşertăciunii, 
se aude mai puternic, 
decât toate Speranţele acestei Lumi. 

70) Ne aprind cerul Cuvintelor 

Aripi de vise, 
se deschid larg, 

peste Orizontul Inimilor de Foc, 
care ne aprind Cerul Cuvintelor, 
brăzdat de îngerii Privirilor, 
condamnaţi, 

să nu mai poată zbura niciodată, 

de sub streaşină, 

sufletelor noastre, 

căzute în abisurile fără de capăt, 

ale Deşertăciunii, 

din care ne-a întrupat Dumnezeul, 

care ne zâmbeşte din Icoanele Viselor, 

prea scumpe, 

pentru buzunarele Clipelor noastre, 

oricât de mult, 

ne-am fi dorit să le aşezăm, 

pe zidurile catedralei Iubirii, 

pe care am construit-o, 

numai pentru noi. 

71) Nu primeşte nimic 


Suntem, 
vise rătăcite, 

prin labirinturile de sârmă ghimpată, 
ale Dorinţelor, 

ruginite de ariile Neîmplinirilor, 
cântate la ceas de Existenţă, 
de corurile strigătelor surde, 
ale Destinelor, 

pierdute-n catedralele maiestuoase, 
ale Deşertăciunii, 
pe treptele cărora mai cerşeşte, 
din când în când, 
dreptul la viaţă, 
câte o Iubire, 

care de cele mai multe ori, 
nu primeşte nimic. 

72) Apa Focului Sacru 


Ninge cu Singurătate 
peste florile de gheaţă, 
aşezate în glastra Cuvintelor, 
de pe masa Viitorului, 
pe care se mai reazămă, 
doarpălmile Dorului, 
care ne-a spălat, 
de dinainte de a ne naşte, 
faţa Stelei Destinului, 
cu Apa Focului Sacru, 
a Iubirii, 

pe care am băut-o, 
însetaţi fiind de Existenţă, 
până când am ars, 
iar cenuşa Amintirii noastre, 
a rămas să hrănească Timpul, 
cu Regrete. 

73) Accidentate neaşteptat 


Oare Seninul imaculat, 
din Florile de Foc ale Iubirii, 
câte urme de nori ai Durerii, 
nu ascunde în sufletul său, 
sculptat din cremenea, 
cu care Dumnezeu, 
a aprins, 

Destinele Stelelor, 

care ne ard şi azi întâmplările, 

Iluziilor Vieţii şi ale Morţii, 

accidentate neaşteptat, 

de câte o Fericire sau Suferinţă? 

74) Viscole de Doruri 


Zile pierdute-n, 
buzunarele rupte, 
ale Viscolelor de Doruri, 
cad haotic, 

peste norii cenuşii ai Amintirilor, 
plouând cu lacrimile Cuvintelor, 
aprinse de vâlvătaia Destinului, 
care ne-a ars, 
tălpile Clipelor, 
într-atât, 

/V /V . 

meat, 

până şi Urmele Virgulelor, 

strigau surd, 

tăiate de Singurătatea, 

care ne servea Sentimentele, 

aruncate pe felia groasă a unui Orizont, 

pustiu şi încremenit, 

al Nimănui. 

75) Ne-am dat întâlnire 


Ziduri opace, 
strivesc Speranţe, 

răstignindu-le pe crucile Regretelor, 
pe care le purtăm la gâturile, 
unor Vise, 
ocolite de Iubiri, 

pe străzile absurde ale Destinelor, 
unde ne-am dat întâlnire, 
cu Iluziile Vieţii şi ale Morţii, 
născându-ne, 

la maternitatea Deşertăciunii, 
unei Lumi, 

care nu ne va aparţine niciodată. 

76) Sortimente culinare 


Eram rupţi, 

de-atât de multă Fericire, 
ce se dorea peticită, 
cu puţine Vise, 

ornate cu gust de Adevăr Absolut, 
la masa Destinului, 
veşnic nesătul, 
de Iluziile Vieţii şi Morţii, 
pe care le ardeam, 
la Focul Sacru al unei Iubiri, 
pentru a fi cât mai delicioase, 
pentru Nesfârşirea, 
care de fiecare dată le respingea, 
spunând că aceste sortimente culinare ale Lumii, 
nu sunt pe placul ei, 
atunci când erau comparate, 
cu Dumnezeul Iubirii noastre, 
care nu se vroia sub nici un chip, 

Iluzii. 

77) Priviri descompuse 


înaintam cu greu, 

peste premoniţiile Străinului Subconştient, 
care mi-a strigat surd, 
să-mi aştept Clipa, 

Eternităţii mele, 

la acest colţ de Infinit, 

al cărui început şi sfârşit, 

se măsoară doar în Iubire, 

şi nicidecum în altceva, 

oricât de multe avuţii şi miracole, 

mi-ar dărui, 

Iluziile Vieţii, 

Fericirii, 

Suferinţei şi Morţii, 
pe această Lume, 
a Deşertăciunii şi Absurdului, 
cu care ne înveşmântăm adeseori, 
acoperindu-ne de frigul 
Cuvintelor, 

care ne îngheaţă până şi Rătăcirea, 
pierdută printre florile de gheaţă, 
ale Existenţei, 

din cimitirul Privirilor noastre, 
descompuse. 

Aprecieri critice despre poezia 
filosofică la Sorin Cerin 


Prof. univ.dr. Al Cistelecan în cadrul 
rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.16-18, Al Cistelecan consideră 
despre poezia de meditaţie a lui Sorin Cerin, că:"Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. In poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 

le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă intr-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile formulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o 

vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte într-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfîrşite de genul ”spinii Adevărului”, ”coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 
lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 

”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 

eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Câmeci şi nici nu pot şti cît 

de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita <<inspiraţie>> la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adînc, cît de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modem reformulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a 
fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în tennenii existenţialismului statuat mai poate 

interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cît de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 

poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 
Deşertăciunii sapă adînc,/ în ţărîna Existenţei,/ vrînd să 

însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. în registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 

lor: „Cimitire de cuvinte se înşiră în sufletele,/ ce vor şi 
speră la înviere,..Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii, încheiată, în tennenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 

realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum,/care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi tenneni, „grădina Societăţii de 
Consum Loamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ” percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintîi plachete, 

est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ anne, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 

calce prea apăsat pe urmele din Bacovia ori Emil Botta, 

spre a nu le desfigura prin exces. 

■ Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice,ci o impletire de revelaţii despre aceste 
adevăruri.Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel,secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

- Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

■ Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 
se surpă orizontul sufletului în ploi de foc şi urme de 
plumb”. 

■ Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci într-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 

aflându-şi autenticitatea în multiplicarea mentală a realităţii 
teme şi ca proiect existenţialist". 

■ Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Taceri""poezii de 
meditaţie" Fara îndoiala,reflexivitatea e dominanta 
creaţiei sale, prezidate de interogaţii,revolta,nelinişti si 
o dramatica cercetare a TĂCERII,topos al indoielilor,al 
cutezanţei si al aventurii spiritului in permananta 
cautare a adevarului;poezia sa urmeaza unei axiologii 
de un intens dramatism.E lirica lucidităţii,a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi.însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic.O duplicitate 
izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 
disparate, readuse la un loc prin travaliul liric, 
închipuind o posibilă hartă reconstituită, fie şi 


108 



SORIN CERIN 
-MAI SINGUR- 

-poeme filosofice- 

fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioara" Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 

înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfârşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de flecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor saleţGreşeala pag.73)îl felicit pe 
autor pentru cutezanţele sale stilistice din "Din ochii 
luminii divine pag.81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 

distorsionantă în acelaşi timp !), dispariţia unor repere 
fundamentale - atrăgând după sine interogaţii 
copleşitoare şi infinite nelinişti absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane....Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”.. .între 
raţionalism şi iraţionalism, Sorin Cerin navighează pe 
Oceanul Interconnection." 

Cărţi publicate 

Literatură Sapienţială 

Volume de aforisme 

■ Culegere de înţelepciune - Opere Complete de 
Aforisme - Ediţie de ReferinţăWisdom Collection - 
Complete Works of Aphorisms - Reference 

Edition . conţine un număr de 11 486 de aforisme 
structuralizate în 14 volume publicate anterior la 
alte edituri, ce sunt incluse în actuala culegere. 2014 

* Dumnezeu şi Destin God and Destiny2014 

- Rătăcire Wandering2013 

- Libertate Freedom2013 

• Cugetări esenţiale2013 


112 



SORIN CERIN 
-MAI SINGUR- 

-poeme filosofice- 


* Antologie de înţelepciuneAnthology of 
wisdom 2012 conţine un număr de 9578 de aforisme, 
maxime şi cugetări de Sorin Cerin. 

■ ContemplareContemplation 2012 

* DeşertăciuneVanity 2011 

■ Paradisul şi InfernulParadise and Inferno 2011 

■ PăcatulThe Sin 2011 

■ IluminareIllumination 2011 Conţine un număr de 

693 aforisme 

- Culegere de înţelepciune în care apar pentru prima 
oară volumele înţelepciune. Patima şi Iluzie şi 
realitate, alături de cele reeditate ca Nemurire, învaţă 
să mori şi Revelaţii, volume apărute atât separat cât şi 
împreună în culegere în ediţiile de limbă engleză online 
sau tipărite, din Statele Unite, Wisdom Collection 2009 
Conţine un număr de 7012 aforisme 

* InţelepciuneThe book of wisdom 2009 Conţine un 
număr de 1492 aforisme. 

■ învaţă să mori 2009 Conţine un număr de 1219 
aforisme. 

- Nemurire 2009 Conţine un număr de 856 aforisme. 

■ Revelaţii 21 Decembrie 20122008 Conţine un 
număr de 2509 aforisme. 

Volume de inspiraţie sapienţială 

- IubireAmourLove 2008 

■ Antichrist, fiinţă şi iubire 2007 

Volume de studii filozofice 

» CoaxialismulThe Coaxialism2007 

• Moarte, neant aneant viaţă şi Bilderberg Group2007 

■ Logica coaxiologică2007 

■ Starea de concepţiune în fenomenologia 
coaxiologică2007 

Volume de poezie fdozofică 

■ Iluzia Existenţei - Poeme Filosofice (Statele Unite 
ale Americii) 2017The Illusion of Existence: 
Philosophical poems the United States of 
America 2017 

* Existenţialism - Poeme Filosoficc iStatclc Unite ale 
Americii) 2017 Existenţialism: Philosophical poems 
the United States of America 2017 

Fiinţă şi Nefiinţă - Poeme Filosofice (Statele Unite 
ale Americii) 2017Being and Nonbeing: Philosophical 
poems the United States of America 2017 

Oglinzile Paralele ale Genezei - Poeme Filosofice 
(Statele Unite ale Americii) 2017The Parallel Mirrors 
of the Genesis: Philosophical poems the United States 
of America 2017 

Existenta si Timp - Poeme Filosofice (Statele Unite 
ale Americii) 2017Existence and Time: Philosophical 
poems the United States of America 2017 

Obiecte de Cult - Poeme Filosoficer581 (Statele 
Unite ale Americii) 2Q170bjects of Worship: 
Philosophical poems the United States of America 2017 
Copacul Cunoaşterii - Poeme Filosofice (Statele 
Unite ale Americii) 2017The Tree of The Knowledge: 
Philosophical poems the United States of 
America 2017 

Iluzia Amintirii- Poeme Filosofice (Statele Unite ale 
Americii) 2017The Illusion of Memory: Philosophical 
poems the United States of America 2017 

Iluzia Morţii - Poeme Filosofice (Statele Unite ale 
Americii) 2017The Illusion of Death: Philosophical 
poems the United States of America 2017 


115 




SORIN CERIN 
-MAI SINGUR- 

-poeme filosofice- 


» Eternitate - Poeme Filosofice (Statele Unite ale 
Americii) 2017Eternity: Philosophical poems the 
United States of America 2017 

■ Străinul Subconştient al Adevărului Absolut - 
Poeme filosofice ( Statele Unite ale Americii) 2016 

■ Paradigma Eternităţii - Poeme filosofice ( Statele 
Unite ale Americii) 2016 

• Marea Contemplare Universala - Poeme filosofice ( 
Statele Unite ale Americii) 2016 

■ Bisericile Cuvintelor - Poeme filosofice ( Statele 
Unite ale Americii) 2016 

■ Trafic de carne vie - Poeme filosofice ( Statele 
Unite ale Americii) 2016 

■ Vremurile Cuielor Tulburi - Poeme Filosofice ( 
Statele Unite ale Americii) 2016 

- Divinitate - Poeme Filosofice ( Statele Unite ale 
Americii) 2016 

• La Cabinetul Stomatologic - Poeme Filosofice 
(Statele Unite ale Americii) 2016 

■ Qrigami - Poeme Filosofice (Statele Unite ale 
Americii) 2016 

■ Dinainte de Spaţiu si Timp - Poeme Filosofice 
(Statele Unite ale Americii) 2016 

■ A Fi Poet editura eLiteratura, Bucureşti 2015 

0 Clipă de Eternitate editura eLiteratura, 

Bucureşti 2015 

Suntem o Hologramă editura eLiteratura, 

Bucureşti 2015 

Zile de Carton editura eLiteratura, Bucureşti 2015 

Fericire editura eLiteratura, Bucureşti 2015 

Nonsensul Existentei Statele Unite ale 
Americii 2015 The Nonsense of Existence - Poems of 
Meditation the United States of America 2016 

Liberul arbitru Statele Unite ale Americii 2015The 
Free Will - Poems of Meditation the United States of 
America 2016 

Marile tăceri Statele Unite ale Americii 2015 The 
Great Silences - Poems of Meditation the United States 
of America 2016 

Ploi de Foc Statele Unite ale Americii 2015 Rains 
of Fire - Poems of Meditation the United States of 
America 2016 

Moarte Statele Unite ale Americii 2015 Death - 
Poems of Meditation the United States of 
America 2016 

Iluzia Vieţii Statele Unite ale Americii 2015 The 
Illusion of Life - Poems of Meditation the United States 
of America 2016 

Prin cimitirele viselor Statele Unite ale 
Americii 2015 Through The Cemeteries of The Dreams 
- Poems of Meditation the United States of 
America 2016 

îngeri şi Nemurire Statele Unite ale 
Americii 2014 Angels and Immortality - Poems of 
Meditation the United States of America 2017 
Politice Statele Unite ale Americii 2013 
Facerea lumii Statele Unite ale Americii 2013 
Cuvântul Lui Dumnezeu Statele Unite ale 
Americii 2013 

Alegerea Mântuitorului Statele Unite ale 
Americii 2013 


Volume de poezie de filosof ie a iubirii 

• Filosofia Iubirii - Dragoste si Destin - Poeme 
Filosofice (Statele Unite ale Aemricii) 2017 The 
Philosophy of Love - Love and Destiny: Philosophical 
poems the United States of America 2017 
- Filosofia Iubirii - Verighetele Privirilor - Poeme 
Filosofice (Statele Unite ale Aemricii) 2017The 
Philosophy of Love-The Wedding Rings of Glances- 
Philosophical poems the United States of 
America 2017 


118 





SORIN CERIN 
-MAI SINGUR- 

-poeme filosofice- 

Filosofia Iubirii - Fructul Oprit - Poeme Filosofice 
(Statele Unite ale Americii) 2017The Philosophy of 
Love - The Forbidden Fruit: Philosophical poems the 
United States of America 2017 

Filosofia Iubirii - Lacrimi - Poeme Filosofice 
(Statele Unite ale Americii) 2017The Philosophy of 
Love- Tears: Philosophical poems the United States of 
America2017 


Volume de poezie de dragoste 

- Adresa unei ceşti de cafea 2013 

- Memento Mori 2012 

- Parfum de eternitate 2012 

- Umbrele Inimilor 2012 

- Inimă de piatră amară 2012 

- Legendele sufletului 2012 

- Adevăr, Amintire, Iubire 2012 

- Eram Marile Noastre Iubiri 2012 

- Suflete pereche 2011 

» Templul inimii 2011 

■ Poeme de dragoste 2009 

Romane 

• Destin 2003 

Trilogia Destiny cu 

volumele PsxchoApocalipsa şi Exodus urmând să 
apară Lumina Divină doi ani mai târziu ce avea să 
întregească ciclul Originea lui Dumnezeu 2004 - 2006 
The origin of God apărut în Statele Unite ale 
America cu volumele The Divine Light PsychoThe 
Apocalxpseş i Exodus2006 

